
                                                                   
      R E P U B L I K A   E   S H Q I P Ë R I S Ë
KOMISIONERI PËR TË DREJTËN E INFORMIMIT DHE MBROJTJEN E TË DHËNAVE PERSONALE
 

Raport i monitorimit mbi performancën e produkteve/shpenzimeve 
për periudhën janar – gusht 2026    

Në mbështetje të ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, i ndryshuar, ligjit nr. 10296, datë 08.07.2010                                       “Për menaxhimin financiar dhe kontrollin”, i ndryshuar, si dhe ligjit nr. 87/2025 “Për buxhetin e vitit 2026”, Udhëzimit plotësues nr. 2, datë 14.01.2026 “Për zbatimin e buxhetit të vitit 2026”, Zyra e Komisionerit për të Drejtën e Informimit dhe Mbrojtjen e të Dhënave Personale (në vijim “Zyra e Komisionerit”) ka vijuar me monitorimin e zbatimit të buxhetit për periudhën Janar - Gusht 2026. Raporti pasqyron ecurinë e punës, nivelin e realizimit të objektivave, respektimin e afateve, si dhe identifikon masat e nevojshme për përmirësim të vazhdueshëm.

I- QËLLIMI I RAPORTIT 
Ky relacion ka për qëllim paraqitjen e ecurisë së treguesve të performancës të Zyrës së Komisionerit për periudhën raportuese, duke u fokusuar si në aspektin sasior financiar, ashtu edhe në atë jofinanciar. Raporti synon të ofrojë një panoramë të qartë mbi ecurinë e zbatimit të buxhetit për periudhën raportuese, në funksion të përmbushjes së objektivave institucionalë dhe ushtrimit të kompetencave ligjore, identifikimin e fushave që kërkojnë përmirësim, duke analizuar mospërputhjet, vonesat apo problematikat në zbatim.
Monitorimi synon të evidentojë problematikat e hasura, të identifikojë shkaktarët e mosrealizimeve (nëse ka), si dhe të propozojë masa konkrete për rritjen e eficiencës dhe përmirësimin e performancës në periudhën pasuese.
Ky relacion shërben si mjet për vlerësimin e progresit të arritur dhe për orientimin e veprimeve në periudhat e mëpasshme, me synimin për të garantuar realizimin e plotë të objektivave të planifikuar.
Misioni i Zyrës së Komisionerit është monitorimi dhe mbikëqyrja e zbatimit të kuadrit ligjor në fushën e së drejtës për informim, mbrojtjes së të dhënave personale, të dhënave të hapura e ripërdorimit të informacionit të sektorit publik, si dhe veprimtarisë së lobimit, duke garantuar qasje në informacion, transparencë, integritet, llogaridhënie dhe mbikëqyrje efektive të subjekteve që ushtrojnë ndikim mbi proceset e vendimmarrjes publike, ushtrimin efektiv të të drejtave në epokën digjitale, duke nxitur autoritetet publike dhe kontrolluesit publikë e privatë në ndërtimin e besimit reciprok me qytetarët, i cili sjell përmirësimin e mentalitetit dhe kulturës së shoqërisë, në respektim të të drejtave dhe lirive themelore të njeriut. Vizioni i Zyrës së Komisionerit është promovimi i një shoqërie që mban si vlera thelbësore garantimin e të drejtave dhe lirive themelore të njeriut, mbrojtjen e të dhënave personale, të drejtës për informim dhe të dhënave të hapura, si dhe transparencës gjatë veprimtarisë së lobimit, në funksion të përgjegjshmërisë, llogaridhënies dhe transparencës, 
Objektivi kryesor në nivel strategjik është: Fuqizimi i funksionit mbikëqyrës/monitorues në funksion të zbatimit të kuadrit ligjor në fuqi, për garantimin e mbrojtjes së të dhënave personale dhe ruajtjen e privatësisë, në balancë me të drejtën informimit, duke garantuar qasje në informacion, transparencë gjatë veprimtarisë së lobimit dhe llogaridhënie maksimale.
Zyra e Komisionerit ka vijuar ushtrimin e veprimtarisë së saj bazuar në objektivat e parashikuar në Programin e Punës, Rezolutën Vjetore të Kuvendit, si dhe parashikimet e tjera që gjenden në dokumentet strategjike kombëtare dhe ndërkombëtare, duke u fokusuar kryesisht në:
· përmbushjen e angazhimeve në kuadër të procesit të integrimit në Bashkimin Evropian nëpërmjet realizimit të objektivave që Zyra e Komisionerit ka në dokumentet strategjike kombëtare dhe ndërkombëtare; 
· garantimin e zbatimit të ligjit nr. 124/2024 “Për mbrojtjen e të dhënave personale” (në vijim “ligji nr. 124/2024”), i cili përafron plotësisht Rregulloren e Përgjithshme Evropiane për Mbrojtjen e të Dhënave (GDPR) dhe Direktivën për përpunimin e të dhënave personale nga organet ligjzbatuese (Direktiva e Policisë); 
· zhvillimin e fushatave ndërgjegjësuese për zbatimin e ligjit nr. 124/2024, me qëllim njohjen e qytetarëve dhe kontrolluesit publikë/privatë me të drejtat dhe detyrimet e reja që burojnë nga ky ligj;
· hartimin e akteve nënligjore në zbatim të ligjit nr. 124/2024;
· garantimin e zbatimit të ligjit nr. 12/2026 “Për lobimin në Republikën e Shqipërisë”;
· hartimin dhe miratimin e akteve nënligjore në zbatim të ligjit nr. 12/2026 “Për lobimin në Republikën e Shqipërisë”; 
· promovimin e transparencës dhe ndërgjegjësimit publik mbi rëndësinë e transparencës së veprimtarisë së lobimit dhe integritetit në vendimmarrjen publike;
· administrimin dhe zhvillimin e Regjistrit të Lobimit, si instrument për garantimin e transparencës dhe aksesit publik në informacion;
· forcimin e kapaciteteve profesionale të stafit të Zyrës së Komisionerit, si domosdoshmëri e modernizimit të kuadrit ligjor mbi të cilin ushtron veprimtarinë e saj me acquis të BE-së dhe akte të tjera ndërkombëtare, si: 
· ligji nr. 45/2022 “Për ratifikimin e Konventës së Këshillit të Evropës “Për aksesin në dokumente zyrtare””;
· ligji nr. 49/2022 “Për ratifikimin e protokollit ndryshues të Konventës “Për mbrojtjen e individëve në lidhje me përpunimin automatik të të dhënave personale””;
· ligji nr. 119/2014 “Për të drejtën e informimit”, i ndryshuar me ligjin nr. 78, datë 21.09.2023;
· ligji nr. 33/2022 “Për të dhënat e hapura dhe ripërdorimin e informacionit të sektorit publik”;
· ligji nr. 124/2024 “Për mbrojtjen e të dhënave personale”;
· ligji nr. 12/2026 “Për lobimin në Republikën e Shqipërisë”;
· miratimin e projektligjit “Për krijimin e regjistrit të thirrjeve të pakërkuara”;
· komunikimin proaktiv me autoritetet publike për konsolidimin e kulturës së transparencës, forcimin e rolit dhe kapaciteteve të koordinatorit të të drejtës për informim dhe trajnimin periodik të koordinatorëve për të drejtën e informimit, veçanërisht për trajtimin e çështjeve me interes publik në balancë me kufizimet për dhënien e informacionit;
· thellimin e mbikëqyrjes dhe monitorimin e zbatimit të ligjit për të drejtën e informimit, të ndryshuar, duke pasur si qëllim rritjen e kontrollit mbi veprimtarinë e administratës publike, si dhe garantimin e aksesit në informacionin publik;
· verifikimin dhe mbikëqyrjen e transparencës proaktive të autoriteteve publike, mbi   zbatimin dhe përditësimin e Programit të Transparencës dhe Regjistrit të Kërkesave dhe Përgjigjeve;
· aktivitete ndërgjegjësuese/njohëse në zbatim të ligjit nr. 119/2014 “Për të drejtën e informimit”, i ndryshuar (në vijim “LDI”) dhe ligjit nr. 33/2022 “Për të dhënat e hapura dhe ripërdorimin e informacionit të sektorit publik” (në vijim “ligji nr.33/2022”);
· komunikimin proaktiv me kontrolluesit publikë/privatë për konsolidimin e kulturës mbi qasjen e re të tyre për sa i përket garantimit efektiv të sigurisë së informacionit (SMSI) në proceset përpunuese;
· zgjerimin e rrjetit të nëpunësve për mbrojtjen e të dhënave personale dhe forcimin e kapaciteteve profesionale për përmbushjen e detyrimeve ligjore;
· zbatimin e projekteve të përfituara nga programe të asistencës nga fondet IPA të BE-së dhe/ose donatorë të tjerë, në funksion të rritjes së kapaciteteve profesionale dhe për ndërgjegjësimin e grupeve të interesit; 
· rolin aktiv në kuadër të organizmave ndërkombëtarë, ku Zyra e Komisionerit është anëtare, si dhe me autoritetet homologe në të dyja fushat e përgjegjësisë. 
Treguesit e performancës janë matësit që përdoren për të vlerësuar ecurinë e institucionit në raport me objektivat strategjikë dhe operacionalë. Në mënyrë të detajuar listohen si më poshtë: 
Në nivel strategjik
· Përqindja/numri i vendimeve të Komisionerit të lëna në fuqi nga gjykata kundrejt totalit.
Në nivel operacional
· Përqindja e numrit të autoriteteve publike me program transparence të publikuar, sipas formatit të miratuar nga Komisioneri dhe të përditësuar me informacion kundrejt totalit të institucioneve;
· Niveli i zbatimit të akteve të Komisionerit lidhur me të drejtën e informimit kundrejt totalit;
· Niveli i zbatimit të akteve të Komisionerit lidhur me mbrojtjen e të dhënave të zbatuara kundrejt totalit; 
· Niveli i zbatimit të akteve të Komisionerit lidhur me zbatimin e ligjit nr. 33/2022 “Për të dhënat e hapura dhe ripërdorimin e informacionit të sektorit publik” kundrejt totalit; 
· Përqindja e grave në poste drejtuese në raport me totalin e posteve drejtuese në shërbimin civil në Zyrën e Komisionerit.
Për vlerësimin e ecurisë së veprimtarisë institucionale gjatë vitit 2025, në raport me objektivat strategjikë dhe operacionalë, listojmë realizimin e treguesve të performancës në nivel strategjik dhe operacional. 

Realizimi i treguesit të performancës në nivel qëllimi për vitin 2025.
· Përqindja/numri i vendimeve të Komisionerit të lëna në fuqi nga gjykata, kemi një realizim mjaft të kënaqshëm krahasimisht me planifikimin. Rreth 90% e vendimeve kanë mbetur në fuqi. 
Realizimi i Treguesve të performancës në nivel operacional për vitin 2025, listohen:
· Përqindja e numrit të autoriteteve publike me program transparence të publikuar, sipas formatit të miratuar nga Komisioneri dhe të përditësuar me informacion kundrejt totalit të institucioneve. Treguesi është realizuar në masën 97% përkundrejt totalit të institucioneve.
· Niveli i zbatimit të akteve të Komisionerit lidhur me të drejtën e informimit kundrejt totalit. Treguesi plotësuar në mbi 90%, e cila tregon një ecuri shumë pozitive të trajtimit dhe tendencës së përmirësimit të treguesve të transparencës proaktive të autoriteteve publike, pasi qytetarët kanë marrë përgjigje pozitive lidhur me ankesat e trajtuara. 
· Niveli i zbatimit të akteve të Komisionerit lidhur për mbrojtjen e të dhënave personale, kundrejt totalit. Treguesi është i plotësuar në nivelin 100%, për vitin 2025, pasi për çdo hetim mbi zbatimin e rekomandimeve është plotësuar.
· Përqindja e grave në poste drejtuese në raport me totalin e posteve drejtuese në shërbimin civil në KDIMDP. Të dhënat flasin për një trend tepër pozitiv, ku nga 8 pozicione të nivelit të lartë drejtues 87% janë gra. 

· METODOLOGJIA E RAPORTIMIT
Monitorimi është kryer mbi bazën e treguesve të përcaktuar në planin e performancës, duke përfshirë treguesit sasiorë dhe cilësorë. Janë përdorur formatet e raportimit periodik nga strukturat, duke zhvilluar analiza krahasuese me periudhat e mëparshme për të vlerësuar progresin.
Me ligjin nr. 87/2025 “Për buxhetin e vitit 2026”, i ndryshuar me Aktin Normativ nr.2, datë 30.06.2026,  është miratuar buxheti i shtetit për vitin 2026, pjesë e së cilës është edhe buxheti për grupin buxhetor (89) Komisioneri për të Drejtën e Informimit dhe Mbrojtjen e të Dhënave Personale. Fondet buxhetore të këtij grupi janë miratuar për Programin 01110 “Planifikim, menaxhim dhe administrim”, i cili përfshin fondet për funksionimin e veprimtarisë së kësaj Zyre. 
· Programi  “Menaxhim, Administrim, Planifikim”
Qëllimi kryesor i këtij programi është të nxisë përputhshmërinë e sektorit publik dhe privat me mbrojtjen e të dhënave personale dhe të drejtën e informimit, garantimin e zbatimit të së drejtës për informim dhe mbrojtjes së të dhënave personale dhe ruajtjen e privatësisë, nëpërmjet:
· Monitorimit të punës së autoriteteve publike gjatë zbatimit të ligjit për të drejtën e informimit dhe ligjit për të dhënat e hapura dhe ripërdorimin e informacionit publik, si dhe ligjit për njoftimin dhe konsultimin publik, monitorimit të transparencës proaktive, nxitjes dhe sensibilizimit për çështje të së drejtës për informim dhe të të dhënave të hapura dhe ripërdorimit të informacionit publik, kryerjes së sondazheve, kryerjes së trajnimeve, dhënies së rekomandimeve, bashkëpunimit me autoritetet publike, shqyrtimit të ankesave, kryerjes së inspektimeve, nxjerrjes së vendimeve, deri në vendosje të sanksioneve për shkelje të konstatuara etj.; 
· Shqyrtimit të ankesave të shtetasve të cilët pretendojnë se u është cenuar e drejta për mbrojtjen e të dhënave personale, kryerjes së hetimeve administrative pranë kontrolluesve publikë/privatë në lidhje me to, mbikëqyrjes dhe garantimit të sigurisë së sistemeve dhe databazave në Zyrën e Komisionerit, mbikëqyrjes së zbatimit të kuadrit ligjor mbi përpunimin e të dhënave personale nga autoritetet kompetente për parandalimin dhe ndjekjen e veprave penale dhe sigurisë publike etj., në bazë të të cilave Komisioneri ushtron vendimmarrjen e tij;
· Menaxhimit me efektivitet dhe korrektësi të fondeve buxhetore të KDIMDP-së.

II- INFORMACIONI BUXHETOR/PERFORMANCA BUXHETORE
Menaxhimi i fondeve buxhetore është realizuar në përputhje me legjislacionin në fuqi, parimet e transparencës, eficiencës dhe disiplinës financiare. Buxheti i miratuar për vitin 2026 synon mbështetjen e veprimtarisë institucionale dhe përmbushjen e detyrimeve që rrjedhin nga legjislacioni dhe kompetencat e ngarkuara. Fondet buxhetore janë planifikuar dhe akorduar sipas programeve dhe zërave përkatës të shpenzimeve korrente dhe kapitale.
Gjatë periudhës buxhetore është kryer një analizë e detajuar e realizimit të shpenzimeve buxhetore të miratuara për Zyrën e Komisionerit, për periudhën e raportimit, në përputhje me ligjin për buxhetin, aktet ligjore dhe nënligjore në fuqi dhe programimin buxhetor të miratuar. Analiza e shpenzimeve buxhetore është një pjesë thelbësore e raportit të monitorimit financiar, e cila vlerëson sa efektivisht janë përdorur fondet publike gjatë një periudhe buxhetore të caktuar, në funksion të realizimit të misionit dhe objektivave konkrete për vitin aktual buxhetor. Analiza e raportit të monitorimit të zbatimit të buxhetit i mundëson nivelit të lartë drejtues orientimin dhe një informacion shtesë për të përmirësuar procesin e planifikimit, menaxhimit të buxhetit, efektivitetin dhe efikasitetin në tërësi të veprimtarisë institucionale. Ky raportim shërben si një pasqyrë e rëndësishme përmes së cilës Zyra e Komisionerit do të synojë lidhjen midis kostove buxhetore me produktet dhe treguesit kyç të performancës (KPI), si forma më e mirë e buxhetimit dhe vlerësimit financiar të ecurisë së institucionit në këtë këndvështrim. 
Në aspektin jofinanciar, Zyra e Komisionerit ka trajtuar me sukses shumicën e kërkesave dhe ankesave brenda afateve ligjore, duke respektuar standardet e transparencës dhe shërbimit. 
Buxheti i akorduar për programin “Menaxhim, Administrim, Planifikim” ka në bazë të tij Deklaratën e Politikës (DPP) të hartuar gjatë procesit të PBA-së trevjeçar, program i cili konsiston në mbështetjen me fonde buxhetore të realizimit të misionit që ka institucioni i Zyrës së Komisionerit. 
Zyra e Komisionerit, edhe pse nuk është përfshirë në modulin e monitorimit në AFMIS, ka përgatitur raportimin dhe vlerësimin e treguesve të performancës/produkteve të synuar me treguesit faktikë të realizuar, në zbatim të Udhëzimit të MFE-së nr. 14, datë 30.05.2023 “Për procedurat standarde të monitorimit të buxhetit në njësitë e qeverisjes Qendrore”. 
II.1 Tabela e përmbledhur e planifikimit buxhetor sipas programit
Sistemi i menaxhimit financiar dhe kontrollit është ngritur dhe mbështetet në ligjin nr.10296, datë 08.07.2010 “Mbi menaxhimin financiar e kontrollin”, i ndryshuar, si dhe në parimet e menaxhimit të fondeve publike me efektivitetet, transparencë, ekonomi dhe eficiencë.
Realizimi buxhetor ka qenë në përputhje me planin mujor dhe vjetor, duke arritur 54% të planit vjetor të miratuar (përfshirë edhe fondin e veçantë). Ekzekutimi i buxhetit për periudhën e raportimit është ndjekur në mënyrë të vazhdueshme dhe është realizuar duke respektuar parimet e ligjshmërisë, eficiencës, transparencës dhe efektivitetit. Janë ndërmarrë masa për monitorimin e shpenzimeve dhe respektimin e kufijve buxhetorë, duke synuar përdorimin racional të buxhetit. 
Në mbështetje të ligjit nr. 87/2025 “Për buxhetin e vitit 2026”, i ndryshuar, me Aktin Normativ nr. 2, datë 30.06.2026, në vijim të udhëzimeve të Ministrit të Financave dhe Ekonomisë nr. 9, datë 20.07.2018 “Procedurat standarde të zbatimit të buxhetit”, i ndryshuar, Udhëzimit plotësues nr. 2, datë 14.01.2026 “Për zbatimin e buxhetit të vitit 2026”, fondet e planifikuara për përdorim, në total, në vlerën 193.650 (në mijë) lekë, përfshirë këtu edhe fondin e veçantë. 
Struktura e elementeve buxhetore në kategoritë kryesore paraqitet si më poshtë:



AKORDIMI I FONDEVE SIPAS LIGJIT NR. 87/2025, i ndryshuar
me Aktin Normativ nr. 2, datë 30.06.2026
	
Llog.
Ekonomike
	Përshkrimi
	
Plani  i buxhetit për vitin 2026
(në mijë lekë)


	600
	Shpenzime për paga 
	122.940  

	601
	Kontrib. sig. Shoq & shënd.
	 20.230 

	602
	Mallra dhe shërbime të tjera
	  34.840

	605
	Transferta korrente jashtë vendit
	       150

	606
	Transf. për buxh. fam. & individ
	       240

	230-231
	Shpenzime kapitale
	   15.000

	18 AD 102
	Pajisje zyre, elektronike/kompjuterike  
	   6.500

	25AE101
	Sistemi i menaxhimit të praktikave dhe të dhënave  
	    8.500

	606
	Fondi i veçantë  
	       250

	
	T o t a l i
	193.650 


  
Vlera e mbartur nga viti 2025, sipas artikujve buxhetorë, me burim financimi donacionet/ sponsorizimet të trashëguara për vitin 2026, konfirmuar nga Dega e Thesarit, paraqitet për sa e si më poshtë:
1- Shpenzime operative në vlerën 5.043.390 lekë
2- Shpenzime kapitale në vlerën 12.370.119 lekë
Nga të dhënat e konfirmuara nga Dega e Thesarit dhe dokumentacioni i administruar në  Drejtorinë e Shërbimeve të Brendshme dhe Financës (sektori përkatës), shuma e përdorur është:
· Shpenzime operative në vlerën 177.000 lekë.     
II.2 Performanca financiare në nivelin e programit buxhetor 
Për sa i përket realizimit për periudhën e raportimit janar - gusht 2026, krahasuar me buxhetin vjetor të miratuar, nga fondi i përgjithshëm buxhetor janë shpenzuar 104.774  (në mijë) lekë, përfshirë edhe fondin e veçantë, me realizim përkundrejt planit vjetor, në masën 54%.
Tabela e mëposhtme pasqyron në % çdo kategori shpenzimesh, përkundrejt totalit të buxhetit, si dhe realizimi në % dhe vlerë e secilës kategori shpenzimesh, përkundrejt buxhetit të akorduar.

TABELA E AKORDIMIT TË BUXHETIT DHE REALIZIMIT  
Periudha janar – gusht 2026  		000 / lekë
	Nr.
	EMËRTIMI
	PLAN VJETOR 2026, i ndryshuar 
	PËRQINDJE KUNDREJT TOTALIT
	FAKT 8- MUJOR   
	PËRQINDJE REALIZIMI KUNDREJT PLANIT VJETOR

	1
	Paga
	122.940
	63.5 %
	71.323 
	58  %

	2
	Sigurime shoqërore
	20.230
	10.5  %
	 11.189 
	 55  %

	3
	Mallra e shërbime të tjera
	34.840
	18 %
	 16.290 
	47  %

	4
	Investime
	15.000
	7.7  %
	5.570 
	86  %

	5
	Transferta te buxhetet familjare
	240
	0.1%
	 211
	835  %

	6
	Kuotizacion
	150
	0.1 %
	91
	61  %

	
	Totali
	 193.400
	
	104.664  
	54 %

	7
	Fondi i veçantë
	250
	0.1  %
	100
	40 %

	
	Totali  
	193.650
	100 %
	 104.774
	54  %


 
 
· Fondi i përgjithshëm i pagave dhe i sigurimeve shoqërore
Fondi i përgjithshëm i pagave dhe i sigurimeve shoqërore është realizuar për numrin faktik të punonjësve në strukturë dhe jashtë saj. 
Nga fondi i përgjithshëm buxhetor i planifikuar për vitin 2026, për periudhën e raportuar, Zyra e Komisionerit ka shpenzuar vlerën buxhetore 82.512 (në mijë) lekë. Është realizuar buxheti për periudhën janar - gusht  në masën 58%, kundrejt planit vjetor. Fondi i përgjithshëm i pagave dhe i sigurimeve shoqërore është realizuar për numrin faktik të punonjësve në strukturë dhe jashtë saj.
Struktura dhe organigrama e kësaj Zyre funksionon mbi bazën e Urdhrit nr. 21, të Komisionerit, datë 30.01.2026 “Për miratimin e strukturës, organikës dhe klasifikimit të pagave të Komisionerit për të Drejtën e Informimit dhe Mbrojtjen e të Dhënave Personale”, i ndryshuar, i cili ka 65 punonjës. Numri i punonjësve është miratuar me ligjin nr. 87/2025 “Për buxhetin e vitit 2026”. Me aktin Normativ nr. 2, datë 30.06.2026 “Për disa shtesa e pakësime në buxhetin e vitit 2026”, Zyrës së Komisionerit për të Drejtën e Informimit dhe Mbrojtjes së të Dhënave Personale i është miratuar shtesa prej 5 punonjësish, si dhe fondet e shpenzimeve të personelit (paga e sigurime shoqërore & shëndetësore), në proporcion me këtë shtesë dhe jo vetëm (financim i munguar).  Ndërkohë, për numrin e shtuar prej 5 punonjësish, ky numër nuk është bërë efektiv, pasi do të duhet të miratohet me urdhër të Komisionerit struktura e re (me integrimin  e strukturës së lobimit 4+1). Numri i përgjithshëm është 70 punonjës.  
Pagesat për paga, sigurime shoqërore dhe përfitimet e tjera ligjore janë kryer rregullisht, pa krijuar detyrime të prapambetura. 	
Mosrealizimet për këtë periudhë kanë ardhur për shkak të vendeve vakante aktuale, referuar planit të rekrutimeve, si dhe vendeve të reja vakante, të krijuara rishtazi (largime stafi), gjatë periudhës së raportimit.    
· Fondi për Shpenzime Korrente të tjera (602-606) paraqet dinamika të ndryshme, sipas nevojave dhe ritmit të procedurave të prokurimit.
Për periudhën janar - gusht  2026, ky grup shpenzimi është realizuar në vlerën 16.692           (në mijë) lekë, ose rreth 47% përkundrejt planifikimit 8-mujor (përfshirë edhe fondin e veçantë). 
Shpenzimet në këtë grup kanë konsistuar në mbulimin e shërbimeve utilitare, dhe jo vetëm, si më poshtë vijon:  
· Shlyerjen e detyrimeve ndaj shtetit, si detyrime energji elektrike, ujë, shërbime bankare, postare e telefonike etj.; 
· Shpenzime në funksion të mbarëvajtjes institucionale, si shërbimi i ruajtjes me kamera të ambienteve të institucionit, mirëmbajtje mjete transporti, sigurim godine e mjete, administrative të ndryshme rutinore;   
· Shpenzime administrative në funksion të mbulimit financiar të aktiviteteve brenda apo jashtë vendit, të planifikuara;
· Shpenzime për mirëmbajtje të sistemeve/platformave të instaluara software,  databazës shtetërore të regjistrit të kërkesave dhe përgjigjeve, implementimit të infrastrukturës së qendërzuar dhe të tjera të kontraktuara;
· Motivimi i punonjësve për raste të ndryshme, sipas specifikave;
· Shpenzime për pagesat e shërbimeve për ekspertë/këshilltare nga jashtë, të cilët ofrojnë shërbime konsulence mbi financat publike, trajnimet/kurrikulat, apo edhe hartim aktesh të brendshme.    
Gjatë kësaj periudhe raportimi janë zhvilluar procedura prokurimi, të gjitha të suksesshme, me fitues dhe plotësim kërkesash. Sipas kushteve të kontratave të lidhura me furnitorë/shërbime, pagesat janë në vijim dhe efektet financiare do të reflektohen në muajt në vijim.  
Fondi i veçantë është një tjetër zë shpenzimi, i akorduar për motivimin e punonjësve gjatë vitit, për shkaqe ligjore sipas përcaktimeve në legjislacionet në fuqi (ndihma të menjëhershme etj.), realizimi i së cilës ndikon në rezultatin e përgjithshëm. Ky nivel realizimi pasqyron përdorimin ekonomik, efecient dhe efektiv të fondeve publike, në përputhje me parimet e menaxhimit financiar dhe kontrollit. 
Do të vijohet me reflektimin e procedurave të prokurimit, dhe jo vetëm, gjatë raportimit të periudhës së mbetur 2026. 
·  Fondi për shpenzime investime (zëri 231), arsyetojmë situatën e ecurisë së shpenzimeve të kësaj/këtij kategorie/grupi. 
Me ligjin nr. 87/2025 “Për buxhetin e vitit 2026”, i ndryshuar, Zyrës së Komisionerit i janë akorduar fondet e investimeve: 
· Në projektin me kod 18 AD 102, nën emërtesën “Blerje pajisje zyre/ kompjuterike/elektronike/vegla e instrumente”, në vlerën 6.500 (në mijë) lekë,                    përfshirë shtesat e akorduara me Aktin Normativ nr. 2, datë 30.06.2026.
· Në projektin me kod 25AE101, nën emërtesën “Sistemi i menaxhimit të praktikave për mbrojtjen e të dhënave”, në vlerën 8.500 (në mijë) lekë.
Shtesat me Aktin  Normativ nr. 2, datë 30.06.2026, në masën 5.000 (në mijë) lekë, në kodin e projektit 18 AD 102, kanë rezultuar si detyrim i prapambetur për një procedurë prokurimi elektronik, për shkak të parregullsive të Degës së Thesarit, e cila, edhe pse procedura ishte me dokumentacion të rregullt, nuk mundësoi kryerjen e pagesës me fondet e vitit 2025.  
Në këtë kod projekti 18 AD 102,  është realizuar edhe procedura e prokurimit për blerje pajisje kompjuterike, e finalizuar, në vlerën 883 (në mijë) lekë, ndërkohë që është likuiduar edhe detyrimi i prapambetur, në masën 4.687 (në mijë) lekë. 
Nga vlera e përgjithshme në kodin e projektit 18 AD 102, mbetet ende për t’u prokuruar fondi prej 930 (në mijë) lekë, i cili do të dedikohet për blerje pajisje të tjera zyre, sipas nevojave,  për rinovim apo pajisje të reja për staf të shtuar. 
Realizimi i këtij projekti në  statusin aktual është rreth 86%.  
Ndërsa, lidhur me kodin e projektit me kod 25AE101, nën emërtesën “Sistemi i menaxhimit të praktikave për mbrojtjen e të dhënave”, në vlerën 8.500 (në mijë) lekë (investim), është finalizuar dhe lidhur kontrata me nr. 1357/26, datë 17.09.2026, në vlerën e investimit 6.798 (në mijë) lekë, me TVSH. Kjo procedurë jo vetëm ka konceptuar ngritjen dhe zhvillimin e sistemit (digjitalizim), por parashikoi edhe mirëmbajtjen e tij për dy vite radhazi 2027 - 2028, ku fituesi ofertoi dhe fitoi procedurën me vlerën 576         (në mijë) lekë me TVSH, për vitet 2027 - 2028 (shpenzime operative). Kontrata është e obliguar në Degën e Thesarit, Tiranë, me vlerën e përgjithshme 7.374 (në mijë) lekë.   
Operatori ekonomik do të zhvillojë këtë sistem për një periudhë 3-mujore. Për ecurinë do të informoheni në vijim. 
III. PERFORMANCA JOFINANCIARE E PROGRAMIT BUXHETOR, SIPAS TREGUESVE DHE PRODUKTEVE  
III.1 Performanca e produkteve të programit 
Produkti i Programit 0110, në shpenzime operative është: Mbikëqyrje/inspektime të kryera & ankesa të trajtuara, ku parashikimi ishte nr. 2500, veprime në total të ndara në nënprodukte   
· E drejta e informimit: Sigurimi i Transparencës së veprimtarisë së autoriteteve publike nëpërmjet realizimit të proceseve të monitorimit/mbikëqyrjes së elementeve të ndryshme të zbatimit të ligjit për të drejtën e informimit, të autoriteteve publike, ligjit për të dhënat e hapura etj.  
Produktet kryesore janë: 
· Autoritetet publike me programe dhe transparencë të plotë
Sigurimi i Transparencës së veprimtarisë së autoriteteve publike nëpërmjet realizimit të proceseve të monitorimit/mbikëqyrjes së elementeve të ndryshme të zbatimit të ligjit për të drejtën e informimit, të autoriteteve publike, ligjit për të dhënat e hapura etj.  
· Trajtim i ankesave brenda afateve dhe kthim përgjigje/inspektime/vendime, kryesisht në bazë të ankesave
Ankesa të trajtuara në kuadër të parashikimeve të ligjit “Për të drejtën e informimit”, ligjit “Për njoftimin dhe konsultimin publik”, si dhe ligjit për të dhënat e hapura dhe ripërdorimit, për të cilat kryhen një sërë aktivitetesh, si hetime të kryera, seanca dëgjimore të zhvilluara, vendimmarrje etj.
· Monitorim i organeve të sektorit publik dhe sipërmarrjet publike, për zbatimin e ligjit nr. 33/3022
Zbatimi i ligjit nr. 33/2022 “Për të dhënat e hapura dhe ripërdorimin e informacionit të sektorit publik”, në kuadër të procesit të monitorimit të organeve të sektorit publik.
· Mbrojtja e të dhënave personale 
· Mbikëqyrje dhe inspektime
Nëpërmjet procedurave për realizimin e këtij produkti do të bëhet e mundur minimizimi i rrezikut të cenimit të privatësisë dhe mbrojtjes së të dhënave personale; ndërgjegjësimi dhe disiplinimi i kontrolluesve; krijimi i praktikës së mirë për kontrolluesit. 
· Ankesa të trajtuara
Trajtimi në kohë i ankesave të ardhura nga subjektet e të dhënave personale, në kuadër të ligjshmërisë së përpunimit të të dhënave personale etj. 
· Analiza e treguesve 
Mbikëqyrja e zbatimit të ligjit nr. 119/2014 “Për të drejtën e informimit” është kryer nëpërmjet monitorimit të elementeve të ndryshme të ligjit, si p.sh. numri i autoriteteve publike që kanë hartuar programet e transparencës, koordinatorë të caktuar nga autoritetet publike, përditësimi i regjistrit të kërkesave dhe përgjigjeve, numri i ankesave të shqyrtuara, hetimet e kryera, seanca dëgjimore të zhvilluara, si dhe vendimet e dhëna apo edhe zbatueshmëria e ligjit për të dhënat e hapura, nëpërmjet përpunimit të informacionit të marrë nga organet e sektorit publik dhe sipërmarrjet publike, si dhe vlerësimit të përgjigje të pyetësorit të shpërndarë gjatë vitit 2025 nga Zyra e Komisionerit.  
Produktet kryesore janë:
Nënprodukti A: Trajtim i ankesave brenda afateve (kthim përgjigje/inspektime/ vendime, kryesisht në bazë të ankesave) 
Transparenca proaktive përbën një shtyllë thelbësore të mirëqeverisjes, duke forcuar kulturën e përgjegjshmërisë dhe llogaridhënies, si dhe duke mundësuar pjesëmarrje sa më të gjerë të publikut në proceset vendimmarrëse.
Gjatë vitit 2025, në zbatim të ligjit nr. 119/2014 “Për të drejtën e informimit”, i ndryshuar, Urdhrit nr. 211/2018 “Për miratimin e programit model të transparencës së njësive të vetëqeverisjes vendore” dhe Urdhrit nr. 187/2020 “Për miratimin e programit model të transparencës të rishikuar”, i ndryshuar, Zyra e Komisionerit ka zhvilluar monitorimin e faqeve zyrtare të të gjitha autoriteteve publike, në kuptim të nenit 2, pika 1, të ligjit për të drejtën e informimit.
Zyra e Komisionerit ka realizuar monitorimin e zbatimit të ligjit për të drejtën e informimit, duke shqyrtuar jo vetëm ankesat e depozituara, por duke kryer gjithashtu inspektime, seanca dëgjimore, si dhe duke marrë vendime urdhërimi apo sanksionimi sipas ligjit, për rastet kur është konstatuar refuzim i padrejtë i vënies në dispozicion të informacionit. 
Ju informojmë se gjatë 8-mujorit të parë të vitit 2026 ka administruar 684 ankesa nga qytetarë, përfaqësues të shoqërisë civile dhe gazetarë investigativë, si dhe ka vijuar shqyrtimin e 24 ankesave të mbartura nga viti 2025. Nga ankesat e paraqitura, për 358 prej tyre, informacioni/dokumentacioni i kërkuar është vendosur në dispozicion të ankuesve, gjatë zhvillimit të procesit të hetimit administrativ. Ndërkohë, 74 ankesa janë në proces shqyrtimi, 28 ankesa janë konsideruar të paplota, 45 ankesa janë jashtë afatit, 166 ankesa janë konsideruar jashtë objektit dhe 18 prej tyre janë refuzuar, bazuar në kufizimet e nenit 17 të ligjit nr. 119/2014 “Për të drejtën e informimit”, i ndryshuar.
Gjatë kësaj periudhe janë zhvilluar 30 seanca dëgjimore dhe 6 inspektime. Gjithashtu, janë dhënë 17 vendime, nga të cilat 14 vendime urdhërimi, 1 vendim rrëzimi dhe 2 vendime gjobe.
Pavarësisht se këto ankesa nuk përfshihen në objektin e drejtpërdrejtë të veprimtarisë së Komisionerit, institucioni është përpjekur t’i adresojë pranë autoriteteve përkatëse, duke ndërgjegjësuar, rekomanduar dhe nxitur këto institucione që t’i trajtojnë me objektivitet dhe në përputhje me legjislacionin në fuqi.  
Këto shifra tregojnë ecuri tepër pozitive të trajtimit dhe tendencës së përmirësimit të treguesve të transparencës proaktive të autoriteteve publike, pasi qytetarët kanë marrë përgjigje pozitive lidhur me ankesat e trajtuara.     
Në zbatim të ligjit nr. 119/2014 “Për të drejtën e informimit”, i ndryshuar, Zyra e Komisionerit ka vijuar punën për mbikëqyrjen dhe garantimin e së drejtës për akses në informacion publik, duke u mbështetur në vendosjen e balancës dhe respektimin e parimit të proporcionalitetit.
Në tërësi Nënprodukti A: 358  ankesa të trajtuara + 2 inspektime. Nga 684 ankesa të depozituara, për trajtim dhe shqyrtim kanë qenë 358 ankesa, ku informacioni/ dokumentacioni i kërkuar është vendosur në dispozicion të ankuesve, gjatë zhvillimit të procesit të hetimit administrativ. Kjo tregon qartë plotësimin e kërkesave për informacion të qytetarëve nga autoritet publike. Këto shifra tregojnë ecuri shumë pozitive të trajtimit dhe tendencës së përmirësimit të treguesve të transparencës proaktive të autoriteteve publike, pasi qytetarët kanë marrë përgjigje pozitive lidhur me ankesat e trajtuara. Një pasqyrë më e qartë mbetet në vijim. Krahasuar me të njëjtën periudhë të vitit të kaluar, është pothuajse i njëjti trend prurjesh ankesash dhe zgjidhjesh. Gjithashtu, gjatë 8-mujorit të parë të vitit 2026 janë ndjekur e shqyrtuar ankesat bazuar në ligjin nr. 146/2014 “Për njoftimin e konsultimin publik”. Gjatë kësaj periudhe janë shqyrtuar 2 ankesa dhe është miratuar dhe publikuar 1 vendim (Vendimi nr. 12, datë 17.03.2026).
Nënprodukti B - Monitorim i autoriteteve publike me programe transparencë (368 + 25 monitorime)
Zyra e Komisionerit ka miratuar “Planin e monitorimit dhe mbikëqyrjes së transparencës proaktive (shkresa nr. 630 prot., datë 27.02.2026), për vitin 2026”. Bazuar në planin e monitorimit, gjatë periudhës raportuese janar – gusht 2026 u zhvilluan 24 hetime administrative lidhur me detyrimin për publikimin dhe përditësimin e informacionit në kuadër të programeve të transparencës së 24 autoriteteve publike. 17 autoritete publike e përmbushën detyrimin ligjor për publikimin dhe përditësimin e programit të transparencës, ndërsa për 2 autoritete publike, të cilat nuk përmbushën detyrimet ligjore pas zhvillimit të hetimit administrativ, u nxor vendim për zbatimin e masave administrative me sanksion gjobë. 5 hetime administrative janë në proces.
Gjithashtu, gjatë kësaj periudhe, Zyra e Komisionerit miratoi 14 rekomandime, me objekt përmirësimin e programit të transparencës së autoritetit publik, si dhe zbatimin e ligjit nr. 119/2014 “Për të drejtën e informimit”, i ndryshuar. Këto rekomandime i janë dedikuar 14 autoriteteve të sektorit shëndetësor.  
Gjatë 8-mujorit të parë të vitit 2026, Zyra e Komisionerit ka monitoruar 368 autoritete publike qendrore dhe të varësisë në lidhje me përditësimin e Regjistrit të Kërkesave dhe Përgjigjeve, bazuar në Urdhrin nr. 188, datë 18.12.2020 “Për miratimin e Regjistrit të Kërkesave dhe Përgjigjeve, të rishikuar”, i ndryshuar.  
Bazuar në nenin 24/1 të ligjit nr. 119/2014 “Për të drejtën e informimit”, i ndryshuar: “Autoritetet publike bashkëpunojnë me Komisionerin, duke i siguruar të gjithë informacionin që ai kërkon për përmbushjen e detyrave. Autoritetet publike raportojnë çdo vit, jo më vonë se data 31 e muajit janar të vitit pasardhës, pranë Komisionerit lidhur me veprimtarinë për zbatimin e kërkesave të këtij ligji, sipas formatit të miratuar nga Komisioneri”. Zyra e Komisionerit miratoi Urdhrin e Komisionerit nr. 1, datë 05.01.2026 “Për miratimin e formatit të raportimit të autoriteteve publike për vitin 2025 mbi zbatimin e kërkesave të ligjit “Për të drejtën e informimit””. Me qëllim përmbushjen e këtij detyrimi, gjatë muajit janar 2026, Zyra e Komisionerit dërgoi pranë të gjithë koordinatorëve për të drejtën e informimit formularin e raportimit të të dhënave të kërkesave për informacion, të marra gjatë vitit 2025. Në fund të procesit, Zyra e Komisionerit mblodhi 355 raportime nga ana e autoriteteve publike. Të dhënat kryesore të raportimit u publikuan në raportin vjetor të aktivitetit të Zyrës së Komisionerit për vitin 2025. Pasi u mblodhën dhe u përpunuan të dhënat e autoriteteve publike, u hartua dhe u publikua në faqen zyrtare “Raporti mbi vetëdeklarimin e autoriteteve publike për vitin 2025”.
Lidhur me transparencën proaktive në muajin shkurt 2026, Zyra e Komisionerit ka publikuar për të gjashtin vit radhazi “Raportet mbi “Indeksin e Transparencës së Autoriteteve Publike Qendrore dhe të Varësisë 2025”” dhe “Indeksin e Transparencës së Njësive të Vetëqeverisjes Vendore 2025”. Këto indekse ndjekin një metodologji të caktuar, e cila shërben kryesisht për të sjellë një analizë krahasuese të nivelit të transparencës proaktive të autoriteteve publike, duke krahasuar trendin e transparencës së tyre ndër vite. Gjetjet e këtyre raporteve synojnë të nxisin ndërgjegjësimin për zbatimin e LDI-së dhe rritjen e nivelit të transparencës përmes publikimit proaktiv të informacionit. Gjithashtu, indekset shërbejnë edhe si referencë përpara vendimmarrjes së Zyrës së Komisionerit në respektim të dispozitave ligjore. Në raportet e publikuara konstatohet rritje e numrit të autoriteteve publike, të cilat kanë grumbulluar pikët maksimale dhe, për këtë arsye, janë klasifikuar me transparencë të lartë. 
Nënprodukti B: Janë realizuar në numër 392 veprime (368 AP të monitoruara për program/regjistër + 24 inspektime), duke realizuar këtë nënprodukt në 100% të planifikimit vjetor. Autoritetet janë në monitorim të vazhdueshëm mbi plotësimin e të gjitha elementeve të ligjit nr. 119/2014 “Për të drejtën e informimit”, i ndryshuar. Është një tregues pozitiv, i cili do të vijojë të monitorohet në vijim.
Nënprodukti C - Monitorim i organeve të sektorit publik dhe sipërmarrjet publike, për zbatimin e ligjit nr. 33/3022 (312 + -sektorë të veçantë)
Në zbatim të ligjit nr. 33/2022 “Për të dhënat e hapura dhe ripërdorimin e informacionit të sektorit publik”, në kuadër të procesit të monitorimit të organeve të sektorit publik, ka filluar procesin e monitorimit online të organeve publike përgjegjëse për kategorinë e të dhënave mjedisore dhe vëzhgimit të tokës.  
Në kuadër të këtij procesi është hartuar dhe miratuar “Manuali i monitorimit online dhe metodologjia e vlerësimit të publikimit të të dhënave të hapura nga organet e sektorit publik dhe sipërmarrjet publike”.
Zyra e Komisionerit ka hartuar dhe publikuar raportin mbi zbatimin e ligjit nr. 33/2022         “Për të dhënat e hapura dhe ripërdorimin e informacionit të sektorit publik”, duke ofruar një pasqyrë të plotë të nivelit të zbatimit të këtij kuadri ligjor në Shqipëri.
Raporti bazohet në përpunimin e informacionit të marrë nga organet e sektorit publik dhe sipërmarrjet publike në përgjigje të pyetësorit të shpërndarë gjatë vitit 2025 nga Zyra e Komisionerit. Ky Raport vlerëson progresin e arritur, si dhe evidenton sfidat dhe nevojat për përmirësim në organet e sektorit publik dhe sipërmarrjet publike. 
Sipas të dhënave të mbledhura përmes një pyetësori të adresuar në 312 institucione, me një shkallë reagimi prej rreth 77%, vihet re një angazhim në rritje i organeve publike në drejtim të transparencës dhe publikimit të të dhënave.
Ndër gjetjet kryesore të raportit rezulton se 177 institucione kanë miratuar dhe publikuar listën e të dhënave të hapura, 187 institucione kanë krijuar rubrikën “Open Data” në faqet zyrtare dhe 195 institucione kanë caktuar persona kontakti për të dhënat e hapura.
Nënprodukti C: Janë monitoruar (312 organe publike dhe vlerësuar me mbi 60% realizim të publikimit të listave për të dhënat e hapura/open data). Është një tregues pozitiv, i cili do të vijojë të monitorohet në vijim. 
Gjatë 8 mujorit të vitit 2026 janë monitoruar në detaj 12 organe të sektorit publik dhe janë dërguar 12 Rekomandime, të cilat janë publikuar edhe në faqen zyrtare të Zyrës së Komisionerit.
Ka një tregues të identifikuar lidhur me implementimin prej tyre të ligjit nr. 33/2022, i cili është identifikuar gjatë vitit 2026, ku sipas të dhënave të mbledhura përmes një pyetësori të adresuar në 312 institucione, me një shkallë reagimi prej rreth 77%, vihet re një angazhim në rritje i organeve publike në drejtim të transparencës dhe publikimit të të dhënave.
· Të tjera aktivitete në funksion të rritjes së transparencës 
· Kërkesa nëpërmjet regjistrit 
Me qëllim zbatimin e detyrimeve, që burojnë nga LDI, si dhe duke synuar bërjen sa më efektive të së drejtës për informim, si një e drejtë kushtetuese dhe një mjet për garantimin e llogaridhënies së autoriteteve publike, Zyra e Komisionerit ka ngritur “Regjistrin elektronik të kërkesave dhe përgjigjeve për të drejtën e informimit” (REKPDI), parashikuar në nenin 8 të LDI-së. Regjistri elektronik i kërkesave dhe përgjigjeve për periudhën e raportimit është instaluar në 20 autoritete publike, duke e çuar në 292 numrin total të autoriteteve që kanë instaluar regjistrin elektronik. Koordinatorët e këtyre 20 autoriteteve janë trajnuar në një trajnim të posaçëm nga Zyra e Komisionerit, lidhur me mënyrën e funksionimit të REKP-i, por edhe me detyrimet ligjore që burojnë nga LDI.
· Aktivitete të tjera mbështetëse
Zyra e Komisionerit ka përmbushur raportimin vjetor në Strategjinë Ndërsektoriale kundër Korrupsionit, si dhe raportimet për progresin e “Udhërrëfyesit për Reformën në Administratën Publike”, në Paketën e Semestrit të Integrimit Evropian (PSIE) për vitin 2025.
Komisioneri për të Drejtën e Informimit dhe Mbrojtjen e të Dhënave Personale është anëtar i Komitetit Ekzekutiv të Konferencës Ndërkombëtare të Komisionerëve për të Drejtën e Informimit (ICIC) që prej vitit 2021. Që prej muajit qershor 2025, Zyra e Komisionerit për të Drejtën e Informimit dhe Mbrojtjen e të Dhënave Personale është ngarkuar me detyrën e Presidencës dhe Sekretariatit të ICIC. Gjatë periudhës raportuese, Zyra e Komisionerit ka organizuar dhe drejtuar punën me organizimin, planifikimin dhe përgatitjen e agjendave të 5 takimeve të Komitetit Ekzekutiv dhe 8 takimeve të Komitetit të Planifikimit për edicionin e konferencës së Sierra Leones. Gjithashtu, takime të tjera janë zhvilluar duke u koordinuar nga Zyra e Komisionerit në funksion të aktivitetit të grupeve të punës së ICIC. Këto takime janë realizuar online nëpërmjet platformës Zoom. 
Për periudhën Janar- Gusht 2026, u zhvillua një trajnim online me koordinatorët e caktuar/ndryshuar rishtazi nga rreth 30 autoritete publike, duke synuar fuqizimin e rolit të tyre në zbatimin e legjislacionit për aksesin në informacionin publik. Në fokus ka qenë trajtimi i detyrimet ligjore që lidhen me garantimin e së drejtës për informim, me theks të veçantë në publikimin dhe përditësimin e Regjistrit të Kërkesave dhe Përgjigjeve. Një vëmendje e posaçme iu kushtua edhe përdorimit të Regjistrit Elektronik të Kërkesave dhe Përgjigjeve (REKPDI), përmes portalit pyetshtetin.al, si një instrument kyç për rritjen e transparencës dhe efikasitetit institucional. 
Zyra e Komisionerit, në kuadër të projektit më Bashki të Forta (Helvetas) dhe asistencë teknike nga IDM, ka bashkorganizuar 3 trajnime në Gjirokastër, Shkodër dhe Tiranë, me përfaqësues të këshillave bashkiakë dhe të administratës së bashkive, në kuadër të forcimit të transparencës dhe llogaridhënies në nivel lokal. Në këto takime u prezantua Udhëzuesi për zbatimin e Programit të Programit të Transparencës nga ana e këshillave bashkiakë. 
Gjithashtu, në kuadër të procesit të ndërgjegjësimit dhe promovimit të ripërdorimit të të dhënave të hapura, janë hartuar e publikuar broshura informuese, që adresojnë rëndësinë e të dhënave të hapura, procedurat për kërkimin e informacionit, mënyrat e paraqitjes së ankesave, si dhe mekanizmat për monitorimin e zbatimit të ligjit nr. 33/2022.
Në kuadër të procesit të integrimit evropian, si pjesë e grupeve ndërinstitucionale të punës, është raportuar për arritjet mbi zbatimin e ligjit nr. 33/2022 “Për të dhënat e hapura dhe ripërdorimin e informacionit të sektorit publik”, në Kapitullin 10 “Transformimi digjital dhe media” dhe “Udhërrëfyesit për reformën në administratën publike”.
Të gjitha pjesëmarrjet në  aktivitetet kombëtare e ndërkombëtare dhe të dhëna të tjera do t’i gjeni të publikuara në faqen zyrtare www.idp.al. 

MBROJTJA E TË DHËNAVE PERSONALE 

· Nënprodukti D: Mbikëqyrje dhe inspektime, i ndryshuar (inspektime mbi bazë ankese dhe kryesisht +-80 ) 

Gjatë periudhës raportuese, DPMDHP ka zhvilluar gjithsej 54 procedura hetimi administrativ. Prej tyre, 6 hetime janë iniciuar në vijim të ankesave të paraqitura nga qytetarët, ndërsa 29 hetime janë ndërmarrë me iniciativë të Zyrës së Komisionerit                     (ex officio), në ushtrim të kompetencave të saj mbikëqyrëse. 
Hetimet janë zhvilluar pranë kontrolluesve privatë dhe publikë.   
Në kuadër të inspektimeve pranë autoriteteve kompetente dhe strukturave të tjera publike, janë realizuar 13 hetime administrative dhe 6 procese monitoruese pranë Prokurorisë së Shkallës së Parë të Juridiksionit të Përgjithshëm Tiranë, Fier, Shkodër, Vlorë, Kukës dhe Durrës.
Hetimet administrative janë zhvilluar kryesisht në qytetin e Tiranës, por edhe në rrethe, duke siguruar kështu një shtrirje territoriale të gjerë të veprimtarisë mbikëqyrëse. 
Gjithashtu, janë finalizuar 6 hetime administrative të filluara në nëntor 2025. 
Në zbatim të kompetencave që i jep ligji nr. 124/2024 “Për mbrojtjen e të dhënave personale”, për periudhën janar – prill 2026, Komisioneri është shprehur me:
· 31 Rekomandime 
· 11 Vendime gjobe, që korrespondojnë me 14 sanksione administrative

· Transferimi ndërkombëtar
Zyra e Komisionerit ka trajtuar gjithsej 11 kërkesa për transferim ndërkombëtar të të dhënave personale drejt vendeve që nuk ofrojnë një nivel të mjaftueshëm mbrojtjeje të të dhënave personale, sipas kuptimit të legjislacionit në fuqi. Në kuadër të shqyrtimit të këtyre kërkesave, Zyra e Komisionerit ka ushtruar një rol aktiv mbikëqyrës dhe orientues, duke informuar dhe udhëzuar kontrolluesit përkatës mbi detyrimet ligjore që rrjedhin nga kuadri në fuqi. 
Pas shqyrtimit të plotë administrativ dhe ligjor të dokumentacionit të paraqitur, si dhe vlerësimit të masave mbrojtëse dhe garancive të ofruara nga kontrolluesit, Zyra e Komisionerit ka dalë  me 1 (një) Vendim për lejimin e transferimit ndërkombëtar të të dhënave personale, në sektorin bankar. 
Nënprodukti D: Inspektime mbi bazë ankese dhe kryesisht, janë realizuar 67 inspektime, pa përfshirë veprime të tjera, vendime, rekomandime, sanksione, urdhërime, duke realizuar mbi 83% të numrit të planifikuar vjetor.   
· [bookmark: _Toc129350814]Nënprodukti E - Ankesa të trajtuara (nr. rreth +- 800)  
Gjatë vitit 2025 janë trajtuar gjithsej 854 ankesa të paraqitura nga qytetarë dhe subjekte të të dhënave, të cilat kanë pasur si objekt çështje që lidhen me zbatimin e legjislacionit në fuqi për mbrojtjen e të dhënave personale. Ndaj ky produkt ka pritshmëri mbi planifikimin.
Gjatë periudhës janar - gusht 2026 janë trajtuar gjithsej 575 ankesa të paraqitura nga qytetarë dhe subjekte të të dhënave, të cilat kanë pasur si objekt ushtrimin dhe respektimin e të drejtave të subjekteve të të dhënave personale, ndër të cilat veçohen:
· Publikimi i të dhënave personale në media dhe portale online; 
· Ushtrimi i së drejtës për akses, informim, korrigjim dhe fshirje të të dhënave personale; 
· përhapja dhe vënia në dispozicion e të dhënave personale pa pëlqimin e subjektit të të dhënave; 
· përpunimi i dhënave personale në kundërshtim me parimet e ligjshmërisë; 
· vendosja dhe përdorimi i sistemeve të monitorimit me kamera në ambiente publike dhe private, pa respektimin e kritereve ligjore; 
· marketingu i drejtpërdrejtë dhe komunikimet e pakërkuara, kryesisht nëpërmjet telefonatave.
Plotësimi i këtij treguesi konfirmon rëndësinë që individët po i kushtojnë kontrollit dhe mbrojtjes së të dhënave të tyre personale.  
Nënprodukti E: Ankesa të trajtuara, pa përfshirë vendime, rekomandime, inspektime, janë trajtuar nga ana sasiore 575  ankesa, ose gati 72 % në raport me atë të planifikuarin, çka pritet të ketë rritje në numër, që do të thotë se qytetarët/subjektet e ankesave janë tashmë të ndërgjegjësuar dhe të mirinformuar për mbrojtjen e të dhënave të tyre, por edhe në rritje të besimit të garantuesit ligjor, si Zyra e Komisionerit, e cila trajton në kohë çdo ankesë, duke venë në vend të drejtat e cenuara.
· Aktivitete të tjera mbështetëse 

1. Edukimi për sigurinë e të dhënave nis nga fëmijët; Zyra e Komisionerit zhvillon fushatë ndërgjegjësuese në kuadër të 28 Janarit
Në kuadër të 28 Janarit – Ditës Ndërkombëtare të Mbrojtjes së të Dhënave Personale, Zyra e Komisionerit organizoi një fushatë ndërgjegjësuese dhe edukative, e cila përfshiu shkolla të ndryshme të kryeqytetit dhe aktivitete publike. Qëllimi i saj ishte të rrisë ndërgjegjësimin e qytetarëve, veçanërisht të fëmijëve dhe të rinjve, mbi rëndësinë e mbrojtjes së të dhënave personale dhe përdorimin e kujdesshëm të teknologjisë në mjedisin online.
Në kuadër të kësaj dite, Zyra e Komisionerit zhvilloi gjithashtu një fushatë publike ndërgjegjësuese në bashkëpunim me ofrues të shërbimeve të komunikimit elektronik dhe bankat e nivelit të dytë, përmes shpërndarjes së mesazheve sensibilizuese dhe njoftimeve informative në aplikacionet e tyre.
Në bashkëpunim me Radio Tiranën dhe TOP Albania Radion, u transmetua mesazhi i Komisionerit, duke theksuar rëndësinë e respektimit të së drejtës së çdo qytetari për mbrojtjen e të dhënave personale. Fushata u shoqërua me publikimin e materialeve informuese dhe artikujve ndërgjegjësues në media, për të nxitur një qasje të përgjegjshme në përpunimin e të dhënave personale.
2. Zyra e Komisionerit dhe KUB, me leksion të hapur për studentët në Ditën Ndërkombëtare të Mbrojtjes së të Dhënave Personale
Zyra e Komisionerit shënoi Ditën Ndërkombëtare të Mbrojtjes së të Dhënave Personale me një sërë aktivitetesh ndërgjegjësuese, edukative dhe bashkëpunuese, që synojnë forcimin e kulturës së mbrojtjes së të dhënave dhe respektimin e të drejtave të qytetarëve në epokën digjitale.
Në kuadër të kësaj dite, Komisioneri (IDPC) dhe Kolegji Universitar i Biznesit (KUB) bashkorganizuan një leksion të hapur me studentët, mbi rëndësinë e mbrojtjes së të dhënave personale.
 Zyra e Komisionerit, si autoritet mbikëqyrës, ka një rol të drejtpërdrejtë në garantimin e respektimit të ligjit në fusha të ndjeshme. Zyra e Komisionerit mbetet e përkushtuar në misionin e saj për të forcuar respektimin e ligjit për mbrojtjen e të dhënave personale, për të rritur transparencën dhe përgjegjësinë institucionale, si dhe për të ndërtuar një kulturë të qëndrueshme të mbrojtjes së të dhënave personale në Shqipëri.
3. Bashkëpunim rajonal dhe inovacion në të drejtën e informimit dhe mbrojtjen e të dhënave personale
Zyra e Komisionerit ka organizuar takim pune, me pjesëmarrjen e delegacioneve të Agjencisë për Informim dhe Privatësi të Kosovës dhe Agjencisë Kroate për Mbrojtjen e të Dhënave Personale. Gjatë këtij takimi u zhvilluan diskutime mbi qasjet institucionale, prioritetet dhe përvojat përkatëse në zbatimin e legjislacionit për mbrojtjen e të dhënave personale, duke krijuar bazën për thellimin e bashkëpunimit ndërmjet autoriteteve dhe përgatitjen e një angazhimi të përbashkët në kuadër të thirrjes së Komisionit Evropian “CERV-2026-DATA”. Takimi shërbeu si një platformë e rëndësishme për shkëmbimin e njohurive, forcimin e kapaciteteve institucionale dhe thellimin e bashkëpunimit rajonal, në funksion të zbatimit efektiv të legjislacionit dhe përmbushjes së standardeve evropiane në fushën e të drejtës për informim dhe e mbrojtjes së të dhënave personale.
4. Certifikimi dhe akreditimi, hapa të rinj drejt standardeve më të larta në mbrojtjen e të dhënave personale
Zyra e Komisionerit, në bashkëpunim me projektin “EU for Good Governance”, ka organizuar aktivitetin me temë “Certifikimi dhe Akreditimi në kuadër të ligjit                                  nr. 124/2024 “Për mbrojtjen e të dhënave personale”. Qëllimi i këtij aktiviteti ishte prezantimi dhe diskutimi i mekanizmave të certifikimit dhe procedurave të akreditimit, të parashikuara nga kuadri i ri ligjor dhe aktet nënligjore përkatëse, me synim rritjen e standardeve në përpunimin e të dhënave personale, transparencës dhe besimit të publikut.
5. Ndërgjegjësimi i autoriteteve kompetente lidhur me përpunimin e të dhënave personale
Zyra e Komisionerit ka organizuar një tryezë diskutimi me përfaqësues të institucioneve të drejtësisë dhe sigurisë publike për forcimin e mbrojtjes së të dhënave personale. Në fokus të diskutimeve ishin rritja e bashkëpunimit ndërinstitucional, forcimi i kapaciteteve profesionale, investimi në sisteme të sigurta teknologjike dhe respektimi i të drejtave të individëve gjatë përpunimit të të dhënave personale.  
Zyra e Komisionerit dhe DMFDPSP gjatë kësaj periudhe ka zhvilluar 3 aktivitete me qëllim ndërgjegjësimin e autoriteteve kompetente në cilësinë e kontrolluesve lidhur me përpunimin e të dhënave personale. Në këtë kuadër, është zhvilluar aktiviteti për “Informimin dhe ndërgjegjësimin mbi Rolin e DPO gjatë përpunimit të të dhënave personale nga Autoritetet Kompetente, detyrimet sipas ligjit të ri”, në të cilin morën pjesë DPO dhe përfaqësues DPPSH, Sistemit të Prokurorive, Agjencisë së Mbikëqyrjes Policore.  
Gjatë muajit qershor u zhvillua një tjetër aktivitet i organizuar në bashkëpunim me Sektorin e Inteligjencës së Udhëtimit (SIU) dhe Prezencën e OSBE-së në Shqipëri, me pjesëmarrjen e përfaqësuesve të institucioneve përgjegjëse për zbatimin e ligjit dhe autoriteteve të tjera kompetente që përpunojnë të dhëna personale, në kuadër të parandalimit, hetimit, zbulimit dhe ndjekjes penale të veprave penale.  
Në zbatim të detyrimeve ligjore dhe në kuadër të forcimit të kapaciteteve institucionale, Zyra e Komisionerit zhvilloi aktivitetin ndërgjegjësues në Institutin e të Miturve, Kavajë,   me temë “Të drejtat e mia, të dhënat e mia” – Ndërgjegjësim për mbrojtjen e të dhënave personale në institucionet e vuajtjes së dënimit në Shqipëri.  
6. Forcim i kulturës së mbrojtjes së të dhënave personale në sektorin shëndetësor si dhe sektorin TIK 
Zyra e Komisionerit ka zhvilluar një takim ndërgjegjësues me përfaqësues të laboratorëve mjekësorë dhe klinikave dentare, si dhe sektorin TIK në vijim të gjetjeve të evidentuara gjatë hetimeve administrative të kryera përgjatë vitit. Sektori i teknologjisë dhe komunikimit përbën një ndër shtyllat kryesore të inovacionit dhe transformimit digjital.
Takimet patën si qëllim krijimin e një hapësire të hapur komunikimi për të diskutuar sfidat, për të ndarë praktika të mira, për të orientuar drejt zbatimit të standardeve ligjore në fuqi, forcimin e kulturës së përgjegjshmërisë dhe transparencës në trajtimin e të dhënave, veçanërisht atyre që i përkasin kategorive të veçanta,   të cilat kërkojnë standarde të larta sigurie dhe konfidencialiteti. 
Të gjitha aktivitetet e Zyrës së Komisionerit, i gjeni të publikuara në faqen zyrtare www.idp.al.  
Një tjetër aktivitet që mbështet të dyja shtyllat për garantimin e dy të drejtave është Shërbimi Ligjor.
Gjatë periudhës së raportimit janë evidentuar realizimet për proceset si më poshtë:
· Hartimi i dokumenteve 
· Është hartuar Raporti Vjetor 2025, mbi veprimtarinë e Zyrës së Komisionerit për të Drejtën e Informimit dhe Mbrojtjen e të Dhënave Personale drejtuar Kuvendit;
· Është hartuar programi i punës për vitin 2026, për veprimtarinë e punës së Zyrës së Komisionerit;
· Është raportuar në kuadër të hartimit të kontributit të parë të Progres-Raportit 2026 për Kapitullin 23 “Gjyqësori dhe të drejtat themelore”, konkretisht për mbrojtjen e të dhënave personale, aksesin në informacion dhe lobimin;
· Është raportuar në kuadër të hartimit të Planit Semestral për Integrimin Evropian (PSIE), për Kapitullin 23 “Gjyqësori dhe të drejtat themelore”, për periudhën janar - gusht 2026, konkretisht për mbrojtjen e të dhënave personale;
· Është raportuar në zbatim të Vendimit të Kuvendit të Republikës së Shqipërisë nr.134/2018 “Për miratimin e Manualit të Monitorimit Vjetor dhe Periodik”, mbi nivelin e zbatimit të rekomandimeve të lëna nga Zyra e Komisionerit, për autoritet publike, si dhe statusin e zbatueshmërisë së tyre për periudhën janar - prill 2026 dhe maj - gusht 2026;
· Është raportuar në kuadër të zbatimit të “Strategjisë së Drejtësisë për të Mitur dhe të Planit të saj të Veprimit 2022 - 2026”, për periudhën janar - dhjetor 2025 dhe janar - qershor 2026;  
· Është raportuar në kuadër të zbatimit të “Strategjisë Ndërsektoriale për Mbrojtjen e Viktimave të Krimit 2024 - 2030”, për periudhën janar - dhjetor 2025 dhe janar - qershor 2026;  
· Është raportuar në kuadër të “Strategjinë Kombëtare për Migracionin 2024 - 2030 dhe të Planit të Veprimit 2024-2026”, për periudhën raportuese korrik - dhjetor 2025 dhe janar - qershor 2026;
· Është raportuar në kuadër të  “Strategjisë Ndërsektoriale të Drejtësisë 2024 - 2030”, për periudhën raportuese korrik - dhjetor 2025 dhe janar - qershor 2026; 
· Është hartuar “Rregullorja e brendshme për organizimin dhe funksionimin të Zyrës së Komisionerit për të Drejtën e Informimit dhe Mbrojtjen e të Dhënave Personale”; 
· Është hartuar “Draft/Strategjia e Komisionerit për të Drejtën e Informimit dhe Mbrojtjen e të Dhënave Personale 2026 - 2030”;
· Është hartuar draft/udhëzimi “Për strukturën, administrimin, përditësimin dhe publikimin e regjistrit të lobimit”; 
· Është hartuar draft/udhëzimi “Për përcaktimin e formatit, përmbajtjes, mënyrës së paraqitjes dhe shqyrtimit të kërkesës për regjistrim në regjistrin e lobimit”;
· Është hartuar draft/udhëzimi “Për përcaktimin e formës, përmbajtjes dhe mënyrës së dorëzimit të deklaratës së veprimtarisë së lobimit”;
· Është hartuar draft/udhëzimi “Për procedurat dhe afatet për verifikimin e saktësisë së të dhënave në regjistrin e lobimit dhe përditësimin e tyre”;
· Është hartuar draft/udhëzimi “Për përcaktimin e kategorive të dokumentacionit të detyrueshëm që ruhet nga lobisti, mënyrës së administrimit dhe afateve të ruajtjes së tij”;
· Është hartuar draft/udhëzimi “Për përcaktimin e procedurave për identifikimin, deklarimin, shqyrtimin dhe menaxhimin e konfliktit të interesit gjatë ushtrimit të veprimtarisë së lobimit”;
· Është hartuar draft/udhëzimi “Për miratimin e Kodit të Sjelljes për Lobistët”;
· Është hartuar draft/udhëzimi “Për përcaktimin e formatit, temave dhe periudhave të zhvillimit të aktiviteteve informuese dhe ndërgjegjësuese në fushën e lobimit”.
· Referuar periudhës raportuese janar - gusht 2026, sa i takon bashkëpunimit me kontrolluesit, në kuadër të hartimit të akteve ligjore dhe nënligjore të përbashkëta, si dhe në zbatim të kërkesave ligjore që burojnë nga legjislacionet e posaçme, lidhur me mbrojtjen e të dhënave personale, janë hartuar dhe finalizuar 3 udhëzime të përbashkëta me Policinë e Shtetit, të cilat i gjeni të publikuara në faqen zyrtare. 
· Dhënie mendimi/opinione ligjore
Gjatë periudhës raportuese, Zyra e Komisionerit ka ushtruar në mënyrë aktive rolin e saj këshillimor dhe monitorues, përmes dhënies së 70 mendimeve dhe opinioneve ligjore mbi akte rregullatore që përfshinin, drejtpërdrejt ose tërthorazi, përpunimin e të dhënave personale. Në total, janë shqyrtuar 30 projektakte, ndërsa janë dhënë 37 opinione ligjore mbi nisma të ndryshme të kontrolluesve publikë dhe privatë. Nëpërmjet këtyre mendimeve është synuar garantimi i përputhshmërisë së akteve me legjislacionin për mbrojtjen e të dhënave personale, respektimi i parimeve të përpunimit të tyre, qartësimi i roleve dhe përgjegjësive të kontrolluesve dhe përpunuesve, si dhe sigurimi i masave të përshtatshme teknike dhe organizative për mbrojtjen e të dhënave personale.
· Bashkëpunime ndërkombëtare (Pjesëmarrje në mbledhje/takime jashtë vendit)
Gjatë periudhës së Raportimit, Zyra e Komisionerit është përfaqësuar sa më poshtë:
· Pjesëmarrje në mbledhjen e 115-të Plenare të Bordit Evropian të Mbrojtjes së të Dhënave (EDPB), 10 - 11 shkurt 2026, Bruksel  
· Pjesëmarrje në aktivitetin e nivelit të lartë Programi Ministerial Barcelona,                (GSMA), 2 - 5 mars 2026       
· Takimi i 17-të i Nënkomitetit të Drejtësisë, Lirisë dhe Sigurisë, Bruksel, 3 - 4 mars 2026
· Pjesëmarrje në Samitin Botëror të Privatësisë (IAPP, Washington D.C.) dhe ditët e Autoriteteve të Mbrojtjes së të Dhënave, 30 mars - 1 prill 2026   
· Pjesëmarrje në Mbledhjen e 118-të Plenare të Bordit Evropian të Mbrojtjes së të Dhënave (EDPB), Bruksel, 15 - 16 prill 2026  
· Pjesëmarrje në Konferencën e 34-të të Autoriteteve për Mbrojtjen e të Dhënave Personale, Antalya, Turqi, 5 - 8 maj 2026  
· Pjesëmarrje në Mbledhjen e radhës të Seminarit për Trajtimin e Praktikave për të Drejtën e Informimit (Case Handling Workshop on Freedom of Information), në cilësinë e anëtarit të përhershëm vëzhgues të Bordit Evropian të Mbrojtjes së të Dhënave Personale, Tallinn, Estoni, 1 - 2 qershor 2026  
· Pjesëmarrje në Mbledhjen e 50-të Plenare të Komitetit Konsultativ (T-PD) të Konventës, në cilësinë e anëtarit me të drejta të plota (T-PD, Strasburg), 9 - 11 qershor 2026  
· Pjesëmarrje në mbledhjen Plenare të Bordit Evropian të Mbrojtjes së të Dhënave (EDPB), 8 - 9 qershor 2026 (EDPB Bruksel)
· Pjesëmarrje në cilësinë e anëtarit, në takimin e 77-të të Grupit Ndërkombëtar të Punës për Mbrojtjen e të Dhënave në Teknologji, 24 - 25 qershor 2026 (Grupi i Berlinit Varshavë, Poloni)
· Pjesëmarrje në Ceremoninë e 5-vjetorit të Agjencisë për Informim dhe Privatësi, Prishtinë, Kosovë, 25 - 26 qershor 2026  
III.2 Performanca e treguesve të programit 
Për vlerësimin e ecurisë së institucionit në raport me objektivat strategjikë dhe operacionalë, listojmë realizimin e treguesve të performancës, për sa ka qenë e mundur në periudhën e raportimit. 
· Përqindja/numri i vendimeve të Komisionerit të lëna në fuqi nga gjykata kundrejt totalit
Nuk ka një shifër për t’u ekspozuar, pasi janë në proces vendimet (të ankimuara). Të dhënat mbi plotësimin e këtij treguesi do të jepen në vijim.
Në nivel operacional
· Përqindja e numrit të autoriteteve publike me program transparence të publikuar, sipas formatit të miratuar nga Komisioneri dhe të përditësuar me informacion kundrejt totalit të institucioneve
Nga monitorimi rezulton se 357 autoritete publike kanë të publikuar në faqet zyrtare në internet Programin e Transparencës. 
Zyra e Komisionerit konstatoi se të gjitha këto autoritete publike të monitoruara (368) kanë caktuar koordinatorin. Të dhënat e koordinatorëve janë publikuar dhe përditësuar gjithashtu nga ana e Zyrës së Komisionerit në portalin pyetshtetin.al.
· Niveli i zbatimit të akteve të Komisionerit lidhur me të drejtën e informimit kundrejt totalit
Ky tregues është plotësuar në mbi 90%, e cila tregon një ecuri shumë pozitive të trajtimit dhe tendencës së përmirësimit të treguesve të transparencës proaktive të autoriteteve publike, pasi qytetarët kanë marrë përgjigje pozitive lidhur me ankesat e trajtuara. 
· Niveli i zbatimit të akteve të Komisionerit lidhur me  zbatimin  e ligjit  nr. 33/2022 “Për të dhënat e hapura dhe ripërdorimin e informacionit të sektorit publik”, kundrejt totalit 
Ka  një tregues të identifikuar lidhur me implementimin prej tyre të ligjit nr. 33/2022, i cili është identifikuar gjatë vitit 2026, ku sipas të dhënave të mbledhura përmes një pyetësori të adresuar në 312 institucione, me një shkallë reagimi prej rreth 77%, vihet re një angazhim në rritje i organeve publike në drejtim të transparencës dhe publikimit të të dhënave.
Ndër gjetjet kryesore të raportit të vlerësuar nga viti 2025, rezulton se 177 institucione kanë miratuar dhe publikuar listën e të dhënave të hapura, 187 institucione kanë krijuar rubrikën “Open Data” në faqet zyrtare dhe 195 institucione kanë caktuar persona kontakti për të dhënat e hapura. Vlerësuar me mbi 60% realizim të publikimit të listave për të dhënat e hapura/open data). Është një tregues pozitiv, i cili do të vijojë të monitorohet në vijim. 
· Niveli i zbatimit të akteve të Komisionerit lidhur me Mbrojtjen e të dhënave personale, kundrejt totalit
Është nën monitorim dhe të dhënat do të pasqyrohen gjatë periudhave në vijim. 
· Përqindja e grave në poste drejtuese në raport me totalin e posteve drejtuese në shërbimin civil në KDIMDP
Lidhur me këtë tregues, të dhënat flasin për një trend tepër pozitiv, ku nga 8 pozicione të nivelit të lartë drejtues 87% janë gra 
IV. TË ARDHURAT NGA SANKSIONET/GJOBA  
Gjatë periudhës së raportimit janar - gusht 2026: 
· [bookmark: _GoBack]Në fushën e të dhënave personale janë dhënë 11 Vendime me sanksione gjobe, në masën 103.198.000 lekë, ndërsa është arkëtuar shuma e sanksioneve për 5 Vendime  të dhëna, në vlerën 12.870.800 lekë, ose rreth 13% e sanksioneve të vendosura në vitin 2026.  Pjesa më e madhe e arkëtimeve janë kryer vullnetarisht, ndërsa Zyrat përmbarimore, kanë egzekutuar pagesat për dy vendime në vlerën 3.600.000 lekë, për sanksionet e vitit 2026. 
· Në  fushën e së drejtës për informim janë  dhënë 4 Vendime me sanksion gjobe, në masën 250.000 lekë, ndërsa ende nuk ka arkëtime.  
Nga të dhënat e siguruara, në rakordim me Degën e Thesarit, Tiranë, janë ekzekutuar  sanksionet e mbartura nga viti 2023 - 2025, për 10 Vendime të dhëna, në të dy fushat e veprimtarisë, në vlerën 2.150.000 lekë. 
Në përfundim, Zyra e Komisionerit ka arritur të realizojë me sukses objektivat kryesore të parashikuara për periudhën raportuese, duke ruajtur balancën mes performancës financiare dhe asaj operacionale. Përmirësimi i vazhdueshëm kërkon rritje të koordinimit, përmirësim të planifikimit të punës dhe forcim të burimeve mbështetëse për të përballuar volumin e detyrave.  

